armvectores/hy_wikipedia_2023 huggingface dataset:
Վենսան Կասել

Վենսան Կասել (ֆր.՝ Vincent Cassel, նոյեմբերի 23, 1966(1966-11-23)[…], Փարիզ), ֆրանսիացի հայտնի դերասան։
Մոնիկա Բելուչիի նախկին ամուսինը։
Հանդիսատեսին հայտնի է «Բոսորագույն գետեր», «Ժաննա դ'Արկ», «Օուշենի 13 ընկերները» և «Սև կարապ» ֆիլմերից։


== Կենսագրություն ==
Ժուռնալիստ Սաբին Լիտիկյեի և դերասան Ժան-Պիեռ Կասելի (իսկական ազգանունը՝ Կրոշոն) որդին է։ Վենսանի եղբայրը՝ Մաթիասը, ռեփեր է, հանդես է գալիս Rockin' Squat բեմական անունով, քույրը՝ Սեսիլ Կասելը, դերասանուհի է։
Վենսան Կասելն ընկերություն է անում երիտասարդ կինոռեժիսոր Ռոմեն Գավրասի հետ, դերակատարումներով հանդես է եկել նրա նկարահանած «Մեր օրն էլ կգա» (2010), «Աշխարհը քեզ է պատկանում» (2018) ֆիլմերում։
Ֆրանսիացի հանրահայտ հանցագործ Ժակ Մերինի մասին 2008 թվականին նկարահանված «Մերին» ֆիլմում գլխավոր հերոսին տպավորիչ կերպով մարմնավորելու համար Վենսան Կասելը հեղինակավոր «Սեզար», Լումիեր եղբայրների անվան, «Ոսկե աստղ» և մի շարք այլ կինոմրցանակների է արժանացել «Լավագույն դերասան» անվանակարգում։  


== Անձնական կյանք ==
1999 թվականի օգոստոսի 3-ից մինչև 2013 թվականի օգոստոսի 26-ը ամուսնացած է եղել դերասանուհի Մոնիկա Բելուչիի հետ. ունեցել են երկու դուստր՝ Դևա Կասել (ծնվ.12.09.2004) և Լեոնի Կասել (ծնվ.20.05.2010) անուններով։
2018 թվականի օգոստոսի 24-ից ամուսնացած է մոդել Թինա Կունակիի հետ. ունեն մեկ դուստր՝ Ամազոնի Կասել անունով (ծնվ.19.04.2019):


== Ծանոթագրություններ ==
Կաշտանկա (մուլտֆիլմ, 1952)

Անվան այլ կիրառումների համար տե՛ս՝ Կաշտանկա (այլ կիրառումներ)«Կաշտանկա» (ռուս.՝ Каштанка), խորհրդային անիմացիոն ֆիլմ, որը 1952 թվականին ստեղծել է ռեժիսոր Միխայիլ Ցեխանովսկին ռոտոսկոպիայի մեթոդով Անտոն Չեխովի համանուն պատմվածքի հիման վրա։ «Սոյուզմուլտֆիլմ» ստուդիայի 1950-ական թվականների հայտնի ֆիլմերից մեկն է


== Սյուժե ==
Կաշտանկա անունով ոչ ցեղական շունն ապրում է ատաղձագործ Լուկա Ալեքսանդրիչի մոտ։ Մի օր, երբ ատաղձագործը գնում է իր բազմաթիվ պատվիրատուների մոտ, նրա ետևից գնացած Կաշտանկան կորչում է փողոցում։ Շունն ապարդյուն փնտրում է տիրոջը, որը, հասցնելով բավականին խմել, դադարել էր ուշադրություն դարձնել նրա վրա։
Կաշտանկային իր տան մուտքի մոտ նկատում է Monsieur  Ժորժը, որը կրկեսում աշխատում էր որպես ծաղրածու և վարժեցնող։ Նա իր մոտ է վերցնում շանը։ Կաշտանկան ծանոթանում է ծաղրածուի տան մնացած կենդանիների (Ֆեոդոր Տիմոֆեևիչ կատվի, Իվան Իվանովիչ սագի և հարևանությամբ ապրող խոզի՝ Հավրոնյա Իվանովնայի) հետ։ Այդ կենդանիների հետ վարժեցնողը երեկոյան հաճախ կրկես է գնում ներկայացումների համար։ Կաշտանկային նոր տերն անվանում է Տյոտկա։ Ներկայացումներից մեկի ժամանակ Իվան Իվանովիչը (ծաղրածուի սիրելի սագը) ընկնում է ձիու սմբակի տակ և տուն վերադառնալուց հետո սատկում։ Բայց հետո Կաշտանկայի մեջ արթնանում է կրկեսային արտիստի տաղանդը, և վարժեցնողը նրան սովորեցնում է որոշ կրկեսային հնարքներ։ Նա սկսում է շանն իր հետ կրկես տանել ներկայացման համար։ Մի շարք համարներում (օրինակ՝ «եգիպտական բուրգում») Կաշտանկան հաջողությամբ փոխարինում է Իվան Իվանովիչին։ Մի անգամ կրկեսային ներկայացման ժամանակ Տյոտկա-Կաշտանկան (երբ նա «երգում» է դուդուկի նվագակցությամբ) նրան ճանաչում են ներկայացման եկած նախկին տերը՝ հյուսնը ու նրա որդին՝ Ֆեդյուշկան։ Նրանք կանչում են Կաշտանկային՝ գոռալով ամբողջ կրկեսով մեկ։ Շունը ճանաչում է և ուրախությամբ վազում նրանց մոտ, իսկ նրա հետևից նայում է շփոթված և ոչինչ չհասկացող ծաղրածուն։


== Ստեղծողներ ==


== Տեանյութ ==
1980-ական թվականներին մուլտֆիլմն սկսել է թողարկվել տեսաերիզներով SECAM համակարգում «ԽՍՀՄ Պետկինոյի տեսածրագրով»։ 1990-ականների սկզբին մուլտֆիլմը թողարկվել է PAL համակարգում տեսաերիզով «Крупный план» կինոստուդիայի, 1994-1995 թվականներին՝ խորհրդային լավագույն մուլտֆիլմերի հավաքածուում Studio Pro Video և «Սոյուզ» ստուդիայում «Սոյուզմուլտֆիլմ» կինոստուդիայի մուլտֆիլմերի հավաքածուում։
2000-ական թվականների սկզբին մուլտֆիլմի վերականգնված տարբերակը թողարկվել է DVD-ով։


== Մուլտֆիլմի մասին ==

— Կուզնեցով Վ., Կուզնեցով Է., Ցեխանովսկի, Լ., 1973

— Գեորգի Բորոդին


== Ծանոթագրություններ ==


== Արտաքին հղումներ ==
«Կաշտանկա»(անգլ.) ֆիլմը Internet Movie Database կայքում
«Կաշտանկա» մուլտֆիլմը «Անիմատոր.ռու» կայքում
«Կաշտանկա» «Հայրենական կինոյի հանրագիտարան» կայքում
Каштанка: непонятная русская душа Наталия Руденко Статья на сайте Наш фильм.ру
Բուրենինների եկամտաբեր տուն

Բուրենինների եկամտաբեր տուն (ռուս.՝ Доходный дом Бурениных), շենք Մոսկվայի Կրասնոսելսկի շրջանի Նիժնյայա Կրասնոսելսկայա փողոցում, որը կառուցվել է 1915 թվականին ճարտարապետ Վյաչեսլավ Օլտարժևսկու նախագծով։ Որոշ աղբյուրներում շրջանառվում է նաև որպես վաճառական Սադոմովների եկամտաբեր տուն։
Ըստ արխիվային փաստաթղթերի` տունը կառուցվել է Մ. Պ. և Պ. Բ. Բուրենինների պատվերով։ Մասնավորապես, 1915 թվականի «Ամբողջ Մոսկվան» տեղեկագրքում գրված է, որ 1408/143 հողակտորի 49-րդ տնատիրությունը պատկանել է Բուրենինին։


== Նկարագրություն ==
Սա բարձր եկամուտով բնակիչների համար նախատեսված ռացիոնալ արտ նովո ոճի եկամտաբեր տուն է, որը կառուցվել է 1915 թվականին։ Մոսկվայում անվանի ճարտարապետ Վ. Կ. Օլտարժևսկու նախագծով կառուցված երկու եկամտաբեր տներից մեկն է։
Աստիճանավոր պատվանդանների վրայի երկու համաչափ տպավորիչ էրկերները որոշում են շենքի անհատական դիմագիծը։ Օղագոտեվորված որմնասյուներով ձևավորված մուտքի վերևում տեղադրված է առյուծներով և ասպետական սաղավարտով հերալդիկ հորինվածք` սեփականատերերի ազնվական արժանապատվության նշանը։ Որոշ հետազոտողներ նշում են, որ տան ճակատի ձևավորումը կատարված է Մոսկվայի համար հազվադեպ անգլիական «թյուդորական» գոթիկայի ոճով։


== Ներկա վիճակ ==
2000-ական թվականների վերջին տունը տարաբնակեցվել է։ Դրանից հետո տեղի է ունեցել մի քանի հրդեհ, որոնք, սակայն, էական վնաս չեն հասցրել։ Քաղաքի պաշտպանների բազմաթիվ դիմումներից հետո կատարվել է շինության կոնսերվացում։ Զուգահեռաբար ընթանում է շենքի` որպես հյուրանոց վերակառուցելու նախագծի մշակումը, ինչը կարող է հանգեցնել իսկության զգալի կորստին և նույնիսկ մասնակի քանդման։
2016 թվականի մայիսին «Արխնադզոր» հասարակական շարժման հայտով Մոսկվայի մշակութային ժառանգության դեպարտամենտի (Մոսգորնասլեդիե) հրամանով շենքն ընդգրկվել է հայտնաբերված հուշարձանների ցանկում։ 2018 թվականի հունվարին հանրային քննարկմանն է ներկայացվել Պետական պատմամշակութային փորձաքննության արձանագրությունը։


== Ծանոթագրություններ ==
Թեթևաբարո տատիկը

«Թեթևաբարո տատիկը» (ռուս.՝ Ба́бушка лёгкого поведе́ния), ռուսական արտադրության կինոկատակերգություն, որի ռեժիսորը Մարյուս Վեյբերգն է։ Ֆիլմի պրեմիերան տեղի է ունեցել 2017 թվականի օգոստոսի 17-ին։ Միակ ռուսական ֆիլմը, որը 2017 թվականին հայտնվելով կինովարձույթում, հոգացել է իր բոլոր ծախսերը։


== Սյուժե ==
Ալեքսանդր Ռուբենշտեյնը, որը  հայտնի է նաև «Տրանսֆորմատոր» մականունով, տարբեր պատկերների վերափոխման տաղանդ ունի։ Այս հմտությունը նա օգտագործում է հանցավոր նպատակներով։ Անհաջող դեպքից հետո, Սանյան ստիպված եղավ հետապնդողներից փախչելու համար թաքնվել հորեղբոր ծերանոցում՝ ներկայանալով որպես տատիկ։ Այնտեղ նա հանդիպում է մի աղջկա՝ Լյուբային, և սիրահարվում, բայց ծերանոցում ապրող պապիկներից մեկը անսպասելիորեն սիրահարվում է իրեն։


== Դերերում ==
Ալեքսանդր Ռևա՝ Ռուբենշտեյն
Գլյուկոզա՝ Լյուբա
Եվգենի Գերչակով՝ հորեղբայր
Վլադիմիր Տալակոննիկով՝  Բեսոնով
Մարինա Ֆեդունկիվ՝ բաժքույր Տանյա
Նատալյա Բառդո՝ Վիկտորյա, Ալեքսանդրի հանցակիցը
Ելենա Վալյուշկինա ՝ ղեկավար
Յոլա Սանկո՝ հիշողության կորուստ ունեցող
Սվետլանա Սուխառովա՝ Մաշա
Լյուբով Ռևա՝ հորաքույր Ռայա
Դանիիլ Ֆյոդորով՝ նկարիչ
Ալեքսանդր Լիրչիկով՝ Լավրենով
Ելենա Ռուբինա ՝ Պելագեյա
Համլետ Պետրոսյան՝ Համլետ
Գեննադի Մակոև՝ գնդապետ Կուլագին
Նինա Սլավնովա՝ Պելագեյա
Նիկոլայ Իվանով՝ մեծահարուստի օգնական
Ֆիլիպ Կիրկորով՝ Կամեո


== Նկարահանումներ ==
Ֆիլմի գաղափարը պատկանում է Ալեքսանդր Ռևան։ Ֆիլմի նկարահանումներին մասնակցել են ավելի քան 20 կասկադյոր։ Հորաքրոջ կերպարը ստեղծելու համար Ալեքսանդր Ռևային դիմահարդարում էին օրական 4 ժամ։


== Քննադատություն ==
Film.ru կայքի քննադատ Բորիս Իվանովը կինոնկարը անվանում է խաբեություն ճշմարտացի սցենարով։ Ֆիլմի մասին լավ է արձագանքել «Intermedia»-ն, համեմատելով այն «Տուտսի» և «Ջազում միայն աղջիկներ են» ֆիլմերի հետ, սակայն դա նրա  օգտին չէր։ Իսկ BadComedian կտրուկ քննադատեց ֆիլմը,այն անվանելով գրագողություն։


== Ծանոթագրություններ ==
1603

1603 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1603 թվականն է, 
XVII դարի 3-րդ տարին։


== Դեպքեր ==
Խաչենի իշխանության տարածքում պարսիկները կազմավորեցին պրոտեկտորատ, վերջ դնելով հայկական պետական վերջին միավորին՝ մինչև 1918 թվականը։


== Ծնունդներ ==


== Մահեր ==
Մակաո

Մակաո (չին.՝ Aomén, պորտ.՝ Macau), հատուկ կարգավիճակով կառավարվող քաղաք՝ Չինաստանի հարավ-արևելքում, Հարավչինական ծովի ափին, Սիցզյանի գետաբերանում։ Մինչև 1999 թվականը գործել է որպես պորտուգալական տիրույթ։ Մակաոն ընդգրկում է համանուն թերակղզին, Թայպա, Կոլոանե կղզիները։

Տարածք՝ 31.3 կմ²
բնակչություն՝ 624 հզ. (2014)
ազգություն՝ չինացիներ (93 %), պորտուգալացիներ (2 %)Զբադվում են ձկնորսությամբ և սանտրով։ Ոսկու և հաշիշի առևտրի կենտրոն է։ Կան սննդի, լուցկու, ցեմենտի ձեռնարկություններ։ Այժմ ՉԺՀ-ի արտաքին առևտրի զգալի մասն իրականացվում է Աոմինով։


== Պատմություն ==
1557-ին Պորտուգալիան Աոմինը վարձակալել է Չինաստանից, իսկ 1849-ին՝ հայտարարել նրա լրիվ անջատումը։ 1951-ին ստացել է Պորտուգալիայի «անդրծովյան տերիտորիայի» ստատուս։


== Ծանոթագրություններ ==
Ալպեստրի

Ալպեստրի  (պորտ.՝ Alpestre) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի գավառի մեջ։ Բնակչությունը կազմում է 8 972 մարդ, ըստ 2006 թվականի տվյալների։ Տարածքը կազմում է 328,749 կմ2։ Բնակչության խտությունը՝ 23,8 մարդ/կմ²։


== Վիճակագրություն ==
Համախառն ներքին արտադրանքը կազմել է 71 644 487,00 (ըստ Բրազիլիայի աշխարահագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 8 009,45 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,714։


== Պատմություն ==
Քաղաքը հիմնադրվել է 1963 թվականի դեկտեմբերի 26-ին։
Այոս Նիկոլաոսի մայր տաճար (Էրմուպոլիս)

Սիրոսի Այոս Նիկոլաոսի մայր տաճար (հուն․՝ Άγιος Νικόλαος καθεδρικό), հույն ուղղափառ եկեղեցի, որը գտնվում է Հունաստանի կղզային Էրմուպոլիս քաղաքում՝ կենտրոնական դիրք գրավող Միաուլիի հրապարակում։
Բյուզանդական ճարտարապետական ոճով կառուցված հունական եկեղեցու վառ օրինակ է։ Համարվում է Էրմուպոլիս քաղաքի մայր տաճարը։


== Պատմություն ==
Այոս Նիկոլաոսի տաճարի շինարարական աշխատանքները սկսվել են 1848 թվականին՝ հույն անվանի ճարտարապետ Գեորգիոս Մետաքսասի նախագծմամբ։
Շինարարական աշխատանքներն ընթացել են Հունաստանի դրածո թագավոր Օտտոյի կառավարման տարիներին՝ վերջինիս հովանավորությամբ և թույլատրությամբ։ Կրոնական կառույցը սրբագործված է հույն ուղղափառ եկեղեցու սուրբ Այոս Նիկոլաոսի անունով։
Ունի ճոխ ճարտարապետական նախագծում։ Երկհարկանի մոնումենտալ կառուցվածքով այս տաճարը բավականին հարուստ է սրբապատկերներով։ Եկեղեցին զարդարում է մարմարե զանգը, իոնային սյուները և այլն։
Տաճարի շինարարական աշխատանքներին մասնակցել են արտերկրի շատ հույներ, ովքեր իրենց լուման են ներդրել վերջինիս կառուցման գործում։


== Տե՛ս նաև ==
Սուրբ Նիկողայոս Զմյուռնացի


== Ծանոթագրություններ ==
Այվան (կառույց)

Այվան (նաև էյվան, իվան, լիվան), իսլամական ճարտարապետության մեջ կամարավոր տարածք, երեք կողմից պարսպապատ և չորրորդ կողմից` բաց։ Այվան կարող են համարվել.

մեծ կամարակապ սրահը, որը բացվում է ներսում գտնվող բակի վրա և ծառայում է որպես ընդունասրահ պալատներում կամ երկրպագության վայրերում,
Պատշգամբաձև շինվածքը կամ հարթ ծածկույթով բաց պատկերասրահը, որոնք հենված են սյուների վրա, միջինասիական կացարաններում, մզկիթներում և այլ կառույցներում։Պարթևական և Սասանյան ճարտարապետության մեջ այվանները պալատներում ծառայել են ընդունարաններ, ինչպես, օրինակ, պարթևական Կուխե Հոջա պալատում (Իրան), կամ սասանյան Տիզբոնի պալատում (Իրաք)։
Միջնադարում այվանները լայնորեն օգտագործվել են Միջին և Մերձավոր Արևելքի պալատական և պաշտամունքային ճարտարապետության մեջ, օրինակ, Սպահանի մզկիթներում, Սերվեստանի պալատում, Բուխարայի, Սամարղանդի, Հերաթի և շատ այլ մզկիթներում։


== Պատկերասրահ ==

		
		
		
		


== Տես նաև ==
Իսլամական ճարտարապետություն
Պեշտակ (Пештак)


== Ծանոթագրություններ ==


== Գրականություն ==
Айван / Стародуб Т. Х. // А — Анкетирование. — М. : Большая российская энциклопедия, 2005. — С. 309. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 1). — ISBN 5-85270-329-X.
Վերին Սուրբ Օհան

Սուրբ Օհան Վերին, գյուղ Արևմտյան Հայաստանում, Էրզրումի վիլայեթի Բայազետի գավառում։


== Բնակչություն ==
1877-1878 թվականներին ուներ 12 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տոլորս

Տոլորս,
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 4 կմ հարավ, Տոլորսի ջրամբարի արևելյան ափին, ծովի մակարդակից 1760-1800 մ բարձրության վրա։։ Հեռավորությունը Կապան մարզկենտրոնից ճանապարհով կազմում է մոտ 111 կմ։
Դուլուս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։


== Պատմություն ==
Հիշատակվել է Ստեփանոս Օրբելյանի կողմից, որը գյուղն անվանել է Տոլորք։ Գյուղի մասին կան նաև վկայություններ՝ արված պատմաբան և աշխարհագրագետ Ղևոնդ Ալիշանի կողմից, որը նշում էր, որ մոտավորպաես 1890 թվականին Տոլորսն ուներ 140 տուն բնակիչ։
Հին Տոլորս գյուղը Որոտանի ՀԷԿ-երի կասկադի հիդրոհանգույցների շինարարության պատճառով մնացել է Տոլորսի ջրամբարի տակ, իսկ այժմյան Տոլորսը գտնվում է հենց ջրամբարի ափին։
Հին Տոլորս գյուղում հնագետների կողմից հայտնաբերվել են ուշ բրոնզի և վաղ երկաթի դարաշրջանի դամբարաններ՝ լի ամեն տեսակ ոսկյա զարդերո և բրոնզե արձանիկներով։ Գյուղի մոտակա բլուրների է վրա գտնվում միջին դարերին վերագրվող գերեզմանատուն՝ երկթեք և օրորոցաձև տապանաքարերով։
Գյուղն ուներ Սուրբ Հռիփսիմե եկեղեցի (կառուցված` 1861 թ.), որը սակայն մասամբ հայտնվել է ջրամբարի ջրերի տակ։


== Բնակչություն ==
Ըստ ՀՀ 2011 թ. մարդահամարի արդյունքների` Տոլորսի մշտական բնակչությունը կազմել է 332, առկա բնակչությունը` 268 մարդ։ Մինչև 1918 թ. գյուղում ապրել են նաև ադրբեջանցիներ, որոնք սակայն կազմել են փոքրամասնություն։ Տոլորսի բնակչության փոփոխությունը ժամանակի ընթացքում` ստորև.


== Տես նաև ==
Տոլորսի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Ժողովածու (1746)

Ժողովածու (1746), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1746 թվի տակ։ Ձեռագիրը գրվել է 13-րդ դարում, ենթադրաբար 1280 թվականին Մխիթար դպիր գրիչի կողմից։ Ստացողը եղել է Պարոն Հովհաննեսը։ Գրված է թղթի վրա, որը ունի 18,5X13 չափս։ Ձեռագիրը կազմված է 277 թերթից։ Գրված է միասյուն բոլորգրով։ Ունի նկար Դավիթ Անհաղթ, կիսախորան լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով,Ավետարան։ Կազմը` կաշվեպատ տախտակ դրոշմազարդ, աստառը՝ դրոշմազարդ և շերտազարդ կտավ։ Հիշատակարաններ գրչի՝ 117ա, 173ա, 196ա։


== Բովանդակություն ==
Դաւթի Սահմանք իմաստասիրութեան։
Ամենայն չար տանջելի։
Պորփիւրի Ներածութիւն Ստորոգութեանցն Արիստոոէլի։
Դաւթի Վերլուծութիւն Ներածութեանն Պորփիւրի։
Համառօտ Հաւաքումն Ստորոգութեանցն Արիստոտէլի ի բնութիւն մարդոյն։
Դիոն․ Թրակացոյ Արուեստ քերականութեան։
Մեկնութիւն քերականի։
Մովս․ Քերթողի Վերլուծութիւնք Ստորոգրութեանցն Արիստոտէլի։
Ան․Շիրակացւոյ Յաղագս կշռոյ, կշռոց և կշռորդաց (հատուցած)։
Մղոնաչափք։
Զին՞չ է քերականութւն։
Բանք Սողոմոնի։
Մանունք։


== Ծանոթագրություններ ==
Զագորովկա (գյուղ, Կրոլևեցի շրջան)

Անվան այլ կիրառումների համար տե՛ս՝ ԶագորովկաԶագորովկա (ուկրաիներեն՝ Загорівка), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Զագորովկա գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուբրովնիկի տաճար

Դուբրովնիկի տաճար(խորվ.՝ Dubrovačka katedrala), կաթոլիկ տաճար Խորվաթիայի Դուբրովնիկ քաղաքում։ Մտնում է Խորվաթիայի կաթոլիկ եկեղեցու Դուբրովնիկի թեմի մեջ։ Տաճարը կառուցված է իտալական բարոկկո ոճով։
Տաճարի ժամանակակից կառույցը կանգնած է մի շարք եկեղեցիների տեղում, որոնցից ամենահինը թվագրվում է մեր թվարկության 6-րդ դարին։ 12-րդ դարում այդ վայրում կառուցվել է ռոմանական ոճի եկեղեցի, որը կանգուն է եղել հինգ դար և հիմնովին կործանվել է 1667 թվականին տեղի ունեցած Դուբրովնիկի երկրաշարժի ժամանակ։
Երկրաշարժից անմիջապես հետո Դուբրովնիկի հանրապետության սենատը հանձնարարեց քանդակագործ Անդրեա Բուֆալինիին նոր տաճարի հատակագիծը կազմելու գործընթացը։ Շինարարական աշխատանքների գործընթացը, որոնք տևել են 30 տարի, ղեկավարել են Ֆրանչեսկո Կորտեզեն (1669—1670), Պաոլո Անդրեոտին (1671—1674), Պիեռ Անտոնիո Բացցին (1677—1678) և Պալերմոյից Տոմմազո Նապոլին (1689—1700): Առկա նախագծում վերջնական շտկումները և փոփոխությունները իրականացրել է Բուֆալինին։ Տաճարի ճարտարապետական ոճը հիմնված է իտալական բարոկկո ոճի վրա։ Տաճարը բաղկացած է երեք Նավերից և երեք աբսիդներից, որոնք պահում են տաճարի մեծ գմբեթը։
Հոգևոր գլխավոր սեղանին փակցված է Տիցիանի նկարած Աստվածածնի վերափոխման պատկերը (մոտ 1552 թվական)։ Տաճարի գանձարանը իրենից ներկայացնում է կրոնական արվեստի 200 նմուշներ, որոնց մեծ մասը ունի մշակութային և կրոնական մեծ նշանակությունը։
Տաճարը մեծապես տուժել է սերբերի կողմից իրականացված Դուբրովնիկի պաշարման ժամանակ (1991 թվական)։ Ներկայումս տաճարը ամբողջովին վերականգնված է։


== Արտաքին հղումներ ==
Տաճարի մասին Դուբրովնիկի թեմի կայքում (խորվ.)
Տաճարի մասին Դուբրովնիկի տուրիստական կայքում Archived 2012-03-21 at the Wayback Machine.
Տաճարը sacred-destinations.com կայք էջում
Լեգե՞նդ, թե՞ իրականություն (ֆիլմ)

Լեգե՞նդ, թե՞ իրականություն (այլ անվանում` Լեգենդ մահվան հետ մենամարտի մասին, ճապ.՝ 死闘の伝説, անգլ.՝ A Legend or Was It?), ճապոնական սև-սպիտակ (գունավոր ներդիրներով) ֆիլմ-դրամա, որի ռեժիսորը Կեյսուկե Կինոսյիտան է։


== Սյուժե ==
1945 թվականի ամառ։ Խաղաղօվկիանոսյան պատերազմի ավարտին Սոնոբե ընտանիքն ապրում է Հոկայդո կղզում, ուր տարհանվել է Տոկիոյից։ Ընտանիքի դեռահաս դուստր Կիեկոն պետք է ամուսնանա գյուղապետի որդու` Տակամորիի հետ։ Սակայն գյուղ եկած Կիեկոյի եղբայրը պատմում է նրան ճշմարտությունը Տակամորիի մասին, ում հետ նա Չինաստանում ծառայում էր բանակում։ Տակամորիի մասին ճշմարտությունը շատ տհաճ է․ նա կատարել է բազմաթիվ ոճրագործություններ գրավված տարածքներում։ Իմանալով այդ մասին` Կիեկոն մերժում է Տակամորիին և չեղարկում նրա հետ նշանադրությունը։
Տեղի բնակչության շրջանում անվստահության ալիք է բարձրանում Սոնոբե ընտանիքի հանդեպ, ինչին մեծապես նպաստում է զայրացած Տակամորին։ Մի օր ճանապարհին նա հանդիպում է իրեն մերժած Կիեկոյին և փորձում է բռնաբարել նրան։ Աղջկան պաշտպանում է իր զարմուհի Յուրին` սպանելով Տամակորիին։
Գյուղապետը համագյուղացիներին կոչ է անում վրեժ լուծել իր որդու համար։ Գյուղի բնակիչները, ովքեր հուսահատության էին հասել Ճապոնիային սպառնացող անձնատվության վտանգի, Հիրոսիմայի և Նագասակիի ատոմային ռմբակոծությունների, ռազմաճակատում զոհված տասնմեկ համագյուղացիների պատճառով, իրենց ամբողջ ատելությունն արտահայտում են սառնասիրտ վրեժխնդրության մեջ, որը միավորում է գրեթե ամբողջ բնակչությանը օտարների` Սոնոբե ընտանիքի դեմ։ Տեղացիների և Սոնոբե ընտանիքի միջև բախումը հանգեցնում է երկու կողմերից մի քանի մարդկանց մահվան։


== Դերերում ==
Սիմա Իվասիտա - Կիեկո Սոնոբե
Մարիկո Կագա - Յուրի Սիմիձու
Գո Կատո - Հիդեյուկի Սոնոբե
Կինույո Թանակա - Սիձուկո Սոնոբե
Յոսի Կատո - Սինտարո Սիմիձու
Բունտա Սուգավարա - Գոիտի Տակամորի
Ցուտոմու Մացուկավա - Նորիո Սոնոբե
Օսամու Տակիձավա - հեղինակի խոսք
Տացույա Իսիգուրո - Կինբեի Կանամորի
Տոկուե Հանաձավա - Սանսուկե
Կիյոսի Նոնոմուրա - ոստիկան Հայասի
Տակեշի Սակամոտո - Գեն-սան


== Պրեմիերա ==
 Ճապոնիա - 1963 թվականի օգոստոսի 11-ին Տոկիոյում տեղի է ունեցել ֆիլմի ազգային պրեմիերան։


== Պարգևներ ==
«Կինեմա Ձյումպո» (ճապ.՝ キネマ旬報) ամսագրի մրցանակ (1964)

1963 թվականին առաջադրվել է «Լավագույն ֆիլմ» անվանակարգում, սակայն քվեարկության արդյունքներով զբաղեցրել է միայն 19-րդ տեղը։


== Ծանոթագրություններ ==


== Արտաքին հղումներ ==
««Легенда или быль?»»(անգլ.) ֆիլմը Allmovie կայքում:
Հանգույց (այլ կիրառումներ)

Հանգույց, կարող է վերաբերել՝

Հանգույց - բույսերի, ընձյուղի առանցքի մաս
Հանգույց - գրական երկի, սյուժեի բաղադրամասերից մեկը
Հանգույց - արագության արտահամակարգային միավոր
Հանգույց - բաղադրյալ ստորոգյալի՝ վերացական իմաստ ունեցող դիմավոր բայական բաղադրիչ
Շըխլար

Շըխլար, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Wings (ալբոմ)

Wings, հարավկորեական BTS բոյ բենդի երկրորդ ստուդիական ալբոմ։ Թողարկվել է 2016 թվականի հոկտեմբերի 10-ին Big Hit Enteratinment-ի հովանավորությամբ։ Ալբոմը կազմված է 15 երգից, որում գլխավորը «Blood Sweat & Tears» սինգլն է։ Ալբոմում կան նաև 7 երգ, որոնք մասնակիցներն իրենք են գրել.:
Ալբոմը դեբյուտ է ունեցել ամերիկյան գլխավոր ալբոմային Billboard 200 շքերթում, ինչը այն դարձրեց ամենավաճառվող կորեական ալբոմը, և առաջինն էր, որ մեկ շաբաթից ավել եղել է աղյուսակում։ «Blood Sweat & Tears» սինգլը եղել է խմբի առաջին հիթը Gaon Digital Chart շքերթում։ Ալբոմը նաև անցել է Gaon-ի ռեկորդը՝ որպես ամսվա և տարվա լավագույն ալբոմ։


== Ստեղծում և թողարկում ==
Սեպտեմբերի 4-ից մինչև 13-ը Big Hit-ը թողարկեց մի շարք գովազդային հոլովակներ խմբի վերադարձի պատվին։ Յուրաքանչյուր տեսահոլովակ ունի հատված Հերման Հեսսեի «Դեմիան» գրքից. Չոնգուկ` «Սկիզբ» («Begin»), Չիմին՝ «Սուտ» («Lie»), Վի՝ «Խայտառակություն» («Stigma»), Շուգա՝ «Առաջին սեր» («First Love»), Ռեփ Մոն՝ «Անդրադարձնում» («Reflection»), Ջեյ Հոփ՝ «Մամա» («MAMA») և Ջին՝ «Արթուն» («Awake»): Սեպտեմբերի 25-ին թողարկվել է «Wings: Boy Meets Evil»-ի անոնսը։  Եղել են նաև նկարներ նոր ալբոմից, իսկ հոկտեմբերի 5-ին հայտարարվեց երգերի ցանկը։


== Մրցանակներ և առաջադրումներ ==


=== Երաժշտական ծրագրեր ===


=== Երաժշտական մրցանակներ ===


== Ծանոթագրություններ ==
Լետնիկ (Պեսչանոկոպսկի շրջան)

Անվան այլ կիրառումների համար տե՛ս՝ Լետնիկ (այլ կիրառումներ)Լետնիկ (ռուս.՝ Летник), գյուղ Ռուսաստանի Ռոստովի մարզի Պեսչանոկոպսկի շրջանում։ Լետնիցկի գյուղական համայնքի վարչական կենտրոնն է։
Գոլովանովկա (Ցելինսկի շրջան)

Անվան այլ կիրառումների համար տե՛ս՝ Գոլովանովկա (այլ կիրառումներ)Գոլովանովկա (ռուս.՝ Головановка), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Կլեմյատինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԿլեմյատինոԿլեմյատինո (ռուս.՝ Клемятино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Beach Boys

The Beach Boys, ամերիկյան ռոք խումբ։ Խմբի կազմում ստեղծագործական գործունեության տարիներին եղել են Ուիլսոն եղբայրներ Բրայան (բաս կիթառ, վոկալ), Դեննիս (հարվածային գործիքներ) և Կարլ (սոլո կիթառ, վոկալ), նրանց զարմիկ Մայք Լավը (վոկալ) և նրանց ընդհանուր ընկեր Ալան Ջարդինը (ռիթմ կիթառ, վոկալ), ավելի ուշ խմբին միացել է Բրյուս Ջոնսթոնը։ Խմբի երաժշտական ոճի կայացման վրա ազդել են վաղ ռոքնռոլը և 1950-ականների ռոք խմբերը։
Խումբը ներդաշնակ երգեր է բերել սերֆ ռոքի ժանր, որոնք նկարագրում են ծովը, արևոտ լողափերը և սպորտային ավտոմեքենաները (Surfin' U. S. A., Surfer Girl, Little Deuce Coupe)։ The Beach Boys-ի ժողովրդականության գագաթնակետը Ամերիկայում տեղի է ունեցել 1960-ականների կեսերին, երբ թողարկվել են Fun, Fun, Fun, Fun I Get Around, Help Me, Rhonda, California Girls երգերը, որոնք պատմում են Կալիֆորնիայի երիտասարդության կյանքի մասին։


== Սկավառակագրություն ==


=== Ստուդիական ալբոմներ ===


=== Համերգային ալբոմներ ===


=== Ժողովածուներ ===


=== Սինգլեր ===


==== 1960-ականներ ====


==== 1970-ականներ ====


==== 1980-ներկա ====


=== Այլ երգեր ===


=== Ընդլայնված նվագակցում ===
Surfin' Safari (1963, SWE)
Surfin' U.S.A. (1963, UK, FR, NZ)
Shut Down Volume 2 (1963, US)
 Louie Louie (1964, FR)
Beach Boys Concert (1964, UK)
Fun, Fun, Fun (1964, UK, AUS) — #19 UK EPs
Dance, Dance, Dance (1964, FR, ESP)
4-By The Beach Boys (1964, US, UK, POR) — #11 UK EPs
Help Me, Rhonda (1965, POR, FR, ESP)
Barbara Ann (1965, POR)
Hits (1966, UK) — #1 UK EPs
Then I Kissed Her (1966, POR)
Sloop John B (1966, FR, ESP, POR)
California Girls (1966, ESP)
Wouldn't It Be Nice (1966, FR)
God Only Knows (1966, UK) — #3 UK EPs
Good Vibrations (1966, POR, SWE)
Mountain Of Love (1967, ESP)
White Christmas (1967, ESP)
Wild Honey (1967, AUS)
I Can Hear Music (1967, NZ)
Cotton Fields (1970, BR)
Sail On Sailor (1977, UK)


=== Այլ ալբոմային կատարումներ ===


=== Երաժշտական տեսահոլովակներ ===


== Ֆիլմագրություն ==
1965: The Girls on the Beach
1965: The Monkey's Uncle
1976: The Beach Boys: Good Vibrations Tour
1985: The Beach Boys: An American Band
1996: The Beach Boys: Nashville Sounds
1998: Endless Harmony: The Beach Boys Story
2002: Good Timin': Live at Knebworth England 1980
2003: The Beach Boys: The Lost Concert 1964
2006: The Beach Boys: In London 1966
2012: The Beach Boys: Chronicles
2012: The 50th Reunion Tour


== Ծանոթագրություններ ==


== Մատենագրություն ==
Ջեյրուդի շրջան

Ջեյրուդի շրջան (արաբ․՝ ناحية جيرود‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուտեյֆայի գավառի չորս շրերջաններից մեկը։
Վարչական կենտրոնն Ջեյրուդ քաղաքն է։ 2004 թվականի տվյալներով բնակչությունը կազմել 31,821 մարդ։ Քաղաքն ու շրջակա ավանները կազմում են 382.07 քառ.կմ տարածք։
Ունի 4 գյուղ և ավան

Ալ-Ատանա (արաբ․՝ العطنة‎‎), բնակչություն՝ 1,897
Ջեյրուդ (արաբ․՝ جيرود‎‎), բնակչություն՝ 24,219
Ալ-Մանսուրա (արաբ․՝ المنصورة‎‎), բնակչություն՝ 878
Ալ-Նասերիյա (արաբ․՝ الناصرية‎‎), բնակչություն՝ 4,827


== Ծանոթագրություններ ==
Incomplete

«Incomplete», Backstreet Boys խմբի հինգերորդ ստուդիական ալբոմի առաջին սինգլը։ Խմբի առաջին սինգլն է երեք տարվա ընդմիջումից հետո։


== Տեսահոլովակը ==
Տեսահոլովակի ռեժիսորն է Ժոզեֆ Կանը։ Տեսահոլովակում օգտագործված է վառ արևային պատկեր և չորս տարրեր՝ կրակ, անձրև, ձյուն, ջուր, որոնք մարմնավորում են խմբի չորս անդամներին՝ Նիկ Քարտերին, Հաուի Դորոուին, Քևին Ռիչարդսոնին և Բրայան Լիտրելին։
Տեսահոլովակը նկարահանվել է Լանկաստերում, Կալիֆոռնիայի շրջանում։


== Երգացանկ ==
«Incomplete» - 4։01
«My Beautiful Woman» - 3։38
«Movin' On» - 6։02Եվրոպական տարբերակը

«Incomplete (Album Version)»
«Incomplete (Instrumental)»


== Հիթ-շքերթներ և հավաստագրեր ==


== Ծանոթագրություններ ==


== Արտաքին հղումներ ==
Պաշտոնական կայք Archived 2009-10-06 at the Wayback Machine.
Խմբի պաշտոնական էջը Թվիթերում
Գագիկ Անանյան

Գագիկ Անանյան (12 ապրիլի, 1962, Մեծշեն, Մարտակերտի շրջան - 27 դեկտեմբերի, 1993, Մատաղիս), հայ ազատամարտիկ, Արցախյան ազատամարտի մասնակից։


== Կենսագրություն ==
Գագիկ Անանյանը ծնվել է 1962 թ. ապրիլի 12-ին Մարտակերտի շրջանի Մեծշեն գյուղում։ 1979-ին ավարտել է միջնակարգ դպրոցը, իսկ այնուհետև՝ Ստեփանակերտ քաղաքի վարորդական դասընթացները։ 1981 թ. զորակոչվել է Խորհրդային բանակ։ Ծառայել է խորհրդային բանակի՝ Էջմիածնում տեղակայված ստորաբաժանումում, եղել է տանկի մեխանիկ-վարորդ։ Զորացրվելուց հետո որպես վարորդ աշխատել է գյուղի տնտեսությունում։ 1990 թ. անդամագրվել է Վլ. Բալայանի ջոկատին։ Մասնակցել է բազմաթիվ մարտերի և ամենուր ցուցաբերել խիզախություն։ Զոհվել է 1993-ի դեկտեմբերի 27-ին Մատաղիս գյուղում։ Հետմահու պարգևատրվել է «Մարտական խաչ» 2-րդ աստիճանի շքանշանով։ Ամուսնացած էր, ունի երեք երեխա։ Հանգչում է Մեծշենի գերեզմանատանը։


== Ծանոթագրություններ ==
Սաթես

Սաթես, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դակոտա Գոյո

Դակոտա Էվերի Գոյո (անգլ.՝ Dakota Avery Goyo, օգոստոսի 22, 1999(1999-08-22), Տորոնտո, Կանադա), կանադացի դերասան։


== Կենսագրություն ==
Դակոտա Էվերի Գոյոն ծնվել է 1999 թվականի օգոստոսի 22-ին, Տորոնտո քաղաքում։ Ծնողներն են ֆոտոմոդել Դեբրա Գոյոն և ինժեներ Դեյվիդ Գոյոն։ Ունի երկու ավագ եղբայր՝ Դալասը և Դևոնը։
Դակոտան նկարահանվել է գովազդներում դեռ շատ վաղուց։ Առաջին անգամ ֆիլմում է նկարահանվել 2005 թվականին։ Դարձել է հանրաճանաչ «Կենդանի պողպատ» ֆիլմի շնորհիվ, որտեղ կատարել է Մաքս Կենտոնի դերը (2011 թվական)։


== Նոմինացիաներն ու մրցանակները ==


== Ֆիլմագրություն ==


== Ծանոթագրություններ ==
Մեծ Տայլի

Մեծ Տայլի (ռուս.՝ Большая Тайлы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 50 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004565
Հիդրոլոգիական ուսումնասիրությունների կոդը - 115200456
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրասնոկամսկի շրջան (Բաշկորտոստան)

Անվան այլ կիրառումների համար տե՛ս՝ Կրասնոկամսկի շրջան (այլ կիրառումներ)Կրասնոկամսկի շրջան (ռուս.՝ Краснокамский район, բաշկիրերեն՝ Краснокама районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1937 թվականին։ Վարչական կենտրոնը՝ Նիկոլո-Բերյոզովկա։


== Աշխարհագրություն ==
Շրջանի տարածքի մակերեսը կազմում է 1594 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27601 մարդ։ Բնակչության խտությունը կազմում էր 17,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մեդվեժե (գյուղ, Պավլովսկի շրջան)

Անվան այլ կիրառումների համար տե՛ս՝ ՄեդվեժեՄեդվեժե (ռուս.՝ Медвежье), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեմառա

Կեմառա (էստ․՝ Kämara), գյուղ Էստոնիայի Տարտումաա նահանգի Լաևա շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օլիևկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՕլիևկաՕլիևկա (ուկրաիներեն՝ Оліївка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Օլիևկա գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիքենդ (Արեշի գավառ)

Ալիքենդ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 563 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սոֆիևկա (գյուղ, Միյակինսկի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ռուս.՝ Софиевка, բաշկիրերեն՝ Софиевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուենտես դե Ռոպել (քաղաք)

Ֆուենտես դե Ռոպել (իսպ.՝  Fuentes de Ropel) քաղաք և համայնք Իսպանիայում՝ Կաստիլիա և Լեոն ինքնավար համայնքի Սամորա պրովինցիայի Բենավենտե ի Լոս Վալյես շրջանում։ Տարածքը՝ 49 կմ2, բնակչությունը՝ 505 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Fuentes de Ropel Archived 2008-03-04 at the Wayback Machine.
Asociación Cultural Iniciativas Ropelanas Archived 2010-10-11 at the Wayback Machine.
Յանա (անձնանուն)

Յանա, իգական անձնանուն։ Յոհաննա անվան ուշ արևմտասլավոնական տառադարձումը։ Յան արական աձնանվան իգական ձևն է։


== Պատմություն ==
«Յանա» իգական անունը հանդիպում է ոչ միայն սլավոնական լեզուներում, այլև սկանդինավյան՝ դանիերեն, շվեդերեն, նորվեգերեն, ֆարյորերեն և փոխանցվում է որպես Jana: Սկանդինավիայում աղջիկների անվանակոչության գագաթնակետը՝ ի պատիվ Սուրբ Յովհաննայի (հին եբր. Աստծո ողորմություն) 1960-ականների կեսերն էր։
Քրիստոնեության մեջ անունը հանդիպում է Ղուկաս Ավետարանիչի մոտ, որտեղ նշվում է, որ նա Հերովդեսի վերակացուի՝ Քուզայի կինն է (Ղուկ. 8:3):
Յանա անունը հանդիսանում է Ավերկի, Արիան, Բայան, Բոյանա, Գայան, Գայանիա, Գորդիան, Լիլիանա, Մարիաննա, Սևերյան, Սիմֆորիան, Ստայան, Ֆլավիան, Յուլիանա, Յուլիանիա անունների փաղաքշական տարբերակը, ինչպես նաև Տատյանա, Սևաստյանա և այլ անունների կրճատ տարբերակը։


== Տես նաև ==
Յան


== Ծանոթագրություններ ==
Ամանդա (երգչուհի)

Ամանդա Լուիզա Կրետց Լամեշ (հայտնի է որպես Ամանդա, մարտի 24, 1985(1985-03-24), French Alps), ֆրանսիական արմատներով շվեդ երգչուհի։


== Կենսագրություն ==
Ծնվել է Ալպերում։ Սկսել է հետաքրքրվել երաժշտությամբ այն բանից հետո, երբ նրա ընտանիքը տեղափոխվել է Թաբի՝ Շվեդիա։ Տասը տարեկանում նրա տաղանդը նկատել է երգահան Անդերսա Բագգեի կինը, ով արդյունքում դարձավ նրա երգերից մեկի հեղինակը։ Ամանդայի երգերի պրոդյուսերությամբ զբաղվել է «Murlyn Songs» ստուդիան։
Ամանդան դարձել է ամենաերիտասարդ փոփ երգչուհին Մադոննայի Maverick Records լեյբլում։ Նրա պրոֆեսիոնալ առաջնելույթը կայացավ «You Don’t Stand a Chance» երգով, որն ընդգրկվեց «Երեխաները Փարիզում» մուլտֆիլմի սաունդթրեքում։ 2001 թվականին Լամեշը ձայնագրեց և թողարկեց իր առաջին՝ Everybody Doesn’t ալբոմը։ Ալբոմի համանուն երգը՝ «Everybody Doesn’t»-ը, Billboard Hot 100 հիթ-շքերթում զբաղեցրեց 81-րդ հորիզոնականը։ Թողարկումից առաջ նրա սինգլը ներառվեց քաղաքի 40 ռադիոկայանների ցանկի մեջ դրա առաջխաղացման համար։
Ամանդայի փոքր քույրը՝ Անաիս Լամեշը, նույնպես երգչուհի է և եղել է աղջիկների Play փոփ-խմբի անդամ, որը վաճառեց իր ալբոմի մեկ միլիոնից ավելի օրինակներ։


== Ծանոթագրություններ ==
Նարինե Դովլաթյան

Նարինե Դովլաթյան (հունվարի 7, 1991(1991-01-07), Մալիշկա, Եղեգնաձորի շրջան, Հայկական ԽՍՀ, ԽՍՀՄ), հայ երգչուհի և դերասանուհի։


== Կենսագրություն ==
Ծնվել է 1991 թվականի Եղեգնաձորի շրջանի Մալիշկա գյուղում։ 9 տարեկանում տեղափոխվել է Երևան, որտեղ ավարտել է «Վարդանանց Ասպետներ» միջնակարգ դպրոցը։ 2000 թվականին ընդունվել է Հայաստանի Երգի պետական թատրոն։ 2003-2005 թվականներին ուսանել է թատերական ստուդիայում և մասնակցել է մանկական «3 և 4» հաղորդաշարին։
2008 թվականինն ընդունվել է Երևանի պետական կոնսերվատորիայի ջազ-վոկալ բաժին, որը և ավարտել է 2012 թվականի «կարմիր դիպլոմ»-ով։
Դպրոցական տարիքից սկսած, նա մասնակցել է տարատեսակ մրցույթ համերգների, ինչպիսիք են «Կռունկ» (2000 թ), «Հայ Սուպերսթար»  (2007 թ), «Դեբյուտ ջազային մրցույթ» (2009 թ), «Նոր Ալիք» (2010, 2011), «Դելֆյան խաղեր» (2010 թ) և այլն։ Սկզբից փորձելով իրեն տարբեր ոճերում Նարինեն 2009 թ.-ին երգել է «Two 4 the road» փոփ, իսկ 2010 թ.-ին «Upstairs» ջազ խմբերում։ 2010 թ.-ից համագործակցում է «Haik Solar & ArmRock» նախագծի հետ, որի արդյունքում ստեղծվել է նրա ամենահայտնի երգը, որն էլ շատ արագ դարձավ հիթ։ Խոսքը «Beautiful Sunday»-ի մասին է, որի երաժշտության հեղինակը հենց ինքն է, իսկ երաժշտական ձևավորում և մշակումը «Haik Solar & ArmRock»-ինը։ 2010 թ.-ին նոմինացվել է «Լավագույն նոր երգիչ» անվանակարգին Իր առաջին տեսահոլովակն էլ նկարահանվեց, հենց այդ երգի համար։ Այդ երգը «Haik Solar & ArmRock»-ի կողմից ներկայացվել է «Blue Microphones»-ի կազմակերպած մրցույթին։ Նրանց համագործակցության արդյունքում ծնվեցին նաև այլ հիթեր, որոնց մեծամասնությունը անգլերեն լեզվով։ Այդ երգերը էլեքտռոփոփ, տանգո և հաուս ոճերում են։
2011 թ.-ին հրավեր է ստացել ելույթ ունենալու Կանադայում, համերգի, որը նվիրված էր Հայաստանի անկախության 20-րդ տարեդարձին։ Նույն տարում «Look into my eyes» թողարկված երգը ներկայացվել է «Հայկական Երաժշտական Մրցանակբաշխությանը»։ Նարինեն մենահամերգներով հանդես է գալիս Երևանյան հայտնի երաժշտական ակումբներում, թե «Haik Solar & ArmRock» պրոեկտի շրջանակներում և թե առանձին խմբերով։ Նարինեն նաև սկսել է իր համագործակցությունը Հայաստանի պետական ջազզ բենդի հետ, որպես մեներգչուհի։ Նարինեն ոգեշնչվում է Փինքի, Սիայի, Նորա Ջոնսի, Ադելի արվեստով։ 2012 թ.-ին Ստոկհոլմում տեղի ունեցած «Amberstar» մրցանակաբաշխությանը Նարինեն ներկայացրել է Բենջամին Ստրետտայի «At My Feet» երգը, որի շնորհիվ հաղթել է «Orginal Song» անվանակարգում։ Այդ տարում «At My Feet» երգով ներկայացվել և հաղթել է «Լավագույն նոր արտիստ» անվանակարգում։


== Ծանոթագրություններ ==
Տոյոհասի

Տոյոհասի (ճապ.՝ 豊橋市 Toyohashi-shi), քաղաք Ճապոնիայում՝ Այչի պրեֆեկտուրայում։
2015 թվականի մարտի տվյալների համաձայն՝ քաղաքի բնաչությունը կազմում է 372 710 մարդ, իսկ բնակչության խտությունը՝ 1 420 կմ2։ Քաղաքը զբաղեցնում է 261,86 կմ2 տարածք։ Մինչև 2015 թվականի մարտի 31-ը համարվել է Այչի պրֆեկտուրայի երկրորդ ամենամեծ քաղաքը։


== Աշխարհագրություն ==
Տոյոհասին տեղակայված է Այչի պրեֆեկտուրայի հարավարևելյան շրջանում։ Համարվում է պրեֆեկտուրայի ոչ պաշտոնական «Հիգասի Միկավա» շրջանի վարչական կենտրոնը։ Արևելքում սահմանակցում է Սիզուոկա պրեֆեկտուրայի հետ, արևմուտքում՝ Միկավա ծովածոցի և Ացումի պենիսուլայի լեռների։


=== Հարևան քաղաքներ ===
Այչի պրեֆեկտուրա
Տոյոկավա
Սինսիրո
Տահարա
Սիզուոկա պրեֆեկտուրա
Համամացու
Կոսաի


== Տնտեսություն ==

Միկավա նավահանգիստը իրենից ներկայացնում է միջազգային առևտրական ուղիների մեծ հանգույց։ Այն Տոյոհասին դարձրել է Ճապոնիայի ավտոմեքենաների ներկրման և արտահանման խոշորագույն կենտրոն։ Միկավան կարելի է համեմատել գերմանական Բրեմերհաֆենի հետ։


== Կրթություն ==


=== Համալսարաններ ===
Պետական համալսարաններՏոյոհասիի Տեխնոլոգիական ՀամալսարանՄասնավոր համալսարաններԱյչի համալսարան
Տոյոհասի Սոզո համալսարան


=== Տարրական, միջանակարգ և ավագ դպրոցներ ===
Տոյոհասին ունի 52 տարրական դպրոց, 22 հանրային և 1 մասնավոր միջնակարգ դպրոց և 8 հանրային ու 3 մասնավոր ավագ դպրոց։ Կան նաև երեք հատուկ դպրոցներ։


=== Միջազգային դպրոցներ ===
Էսկոլա Ալեգրիա դե Սաբեր (ճապ.՝ エスコーラ・アレグリア・デ・サベール)՝ բրազիլական դպրոց
Էսկոլա Կանտինո Բրազիլեյրո (ճապ.՝ カンティーニョ学園)՝ բրազիլական տարրական դպրոց
Տոյոհասիի Կորեաական տարրական դպրոց և մանկապարտեզ (ճապ.՝ 豊橋朝鮮初級学校)՝ Հյուսիսային Կորեայի դպրող


== Միջազգային հարաբերություններ ==


=== Քույր քաղաքներ ===
 – Նանտուն, Չինաստան, 1987 թվականի մայիսից
 – Թոլեդո, Օհայո, Ամերիկայի Միացյալ Նահանգներ, 2000 թվականի ապրիլից


=== Բարեկամ քաղաքներ ===
 - Չինջու, Հարավային Կորեա, 1992 թվականից
 - Պարանավաի, Պարանա, Բրազիլիա, 2008 թվականից
 – Վոլֆսբուրգ, Գերմանիա, 2011 թվականից


== Ծանոթագրություններ ==


== Արտաքին հղումներ ==
http://www.city.toyohashi.lg.jp/ Տոյոհասի. պաշտոնական կայք  (ճապոներեն)
Կուչերովկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Կուչերովկա (այլ կիրառումներ)Կուչերովկա (ռուս.՝ Кучеровка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Բոլշեկիրսանովսկի գյուղական համայնքի կազմի մեջ։
Քեստեսիկ

Քեստեսիկ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 11 կմ հյուսիս-արևմուտք։


== Ավանդապատում ==
Գյուղի հայկական գերեզմանոցում կար 21 ոտնաչափ երկարությամբ տապանաքար, որի տակ, ավանադության համաձայն, հսկա էր թաղված։


== Բնակչություն ==
XIX դարի վերջին արդեն թուրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ելենայի առևանգումը (Տինտորետտոյի կտավ)

«Ելենայի առևանգումը», ուշ Վերածննդի Վենետիկի գեղարվեստի դպրոցի ներկայացուցիչ Տինտորետտոյի կտավ։ Հայտնի է նաև «Քրիստոնյաների կռիվը թուրքերի հետ» անունով։
Նկարում պատկերված է Պարիսի կողմից Հեղինե Չքնաղի առևանգման առասպելը, որի գործողությունը փոխադրվել է 16-րդ դարի՝ նկարիչին ժամանակակից Եվրոպա։ Թերևս շարժառիթը հանդիսացել է 1571 թվականի հոկտեմբերի 7-ին Պատրաիկոս ծովածոցի մոտ տեղի ունեցած Լեպանտոյի ծովամարտը, որի ժամանակ Սուրբ Լիգայի համատեղ ուժերը, որոնք ընդգրկում էին Իսպանիան, Վենետիկի հանրապետությունը, Հռոմի պապի զորքերը, Ջենովան, Սիցիլիան, Նեապոլը, Սավոյան, Տոսկանան և Պարման, ջախջախել են Օսմանյան կայսրության նավատորմը։ Լեպանտոյի ճակատամարտը լայնորեն լուսաբանվել է, և Տինտորեստտոն, անկասկած, ծանոթ է եղել այդ ծովային ճակատամարտի թեմայով աշխատանքներին։
«Ելենայի առևանգումը» ռազմածովային մարտերի թեմայով Տինտորետտոյի միակ նկարը չէ։ 1579–80 թվականներին նա նկարել է ծովամարտերի վառ տեսարաններով ութ կտավից բաղկացած այսպես կոչված «Գոնզագայի ցիկլը», սակայն «Ելենայի առևանգում» նկարում է, որ նկարչի տաղանդն առավելագույնս է դրսևորվել։ Տինտորետտոն ուժեղացրել է տեսարանի դրամատիկ ազդեցությունը առաջին պլանի կոնտուրային լուսավորության և արևով լցված ֆոնի միջոցով, որտեղ մարդիկ և ձիերը տարրալուծվում են՝ վերածվելով ուրվագծերի նախշի։ Կատարվածի դինամիկականությունն ընդգծվում է առջևի խմբի կերպարների պայծառ գույներով, ինչպես նաև նրանց դիրքերով և ժեստերով։


== Գրականություն ==
Путеводитель по Прадо. — С. 268—269. — ISBN 978-84-8480-188-7


== Ծանոթագրություններ ==
Hesketh 308C

Բոլիդ Hesketh 308C (անգլ.՝ Hesketh 308C), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1975 թվականի մրցարշավին մասնակցելու համար։


== Ծանոթագրություններ ==
Կոլոսովկա (գյուղ, Նարոդիչի շրջան)

Անվան այլ կիրառումների համար տե՛ս՝ ԿոլոսովկաԿոլոսովկա (ուկրաիներեն՝ Колосівка), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1652 թվականին։
2001 թվականի տվյալներով Կոլոսովկա գյուղում բնակվում էր 0 մարդ։ Բնակավայրը զբաղեցնում է 0,227 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղազախական սպիտակագլուխ տավարի ցեղ

Ղազարական սպիտակ տավարի ցեղ, խոշոր եղջերավոր անասունների մսատու ցեղատեսակ։ Համարվել է մսատու ցեղերի առաջնեկը նախկին ԽՍՀՄ-ում։ Ստացվել է Ղազարական ԽՍՀ-ի, Օրենբուրգի և Վոլգոգրադի մարզերի տնտեսություններում՝ Ղազախստանի տեղական (մասամբ նաև կալմիկական) կովերի և հերեֆորդյան ցեղի ցուլերի տրամախաչումից։ Նոր ցեղի կենդանիները ղազախական տավարից ժառանգել էին կոնստիտուցիայի ամրություն, հերեֆորդից՝ վաղահասություն և ունեին մսատուներին բնորոշ մարմնակազմ։ Գույնը կարմիր է (տարբեր երանգներով), գլուխը, կուրծքը, որովայնը, վերջավորությունների ստորին մասը, պոչի ծայրը՝ սպիտակ։ 
Լավ հարմարված են Միջին Ասիայի տափաստանային գոտու պայմաններին, հաջողությամբ կլիմայավարժվել են ՌԴ Յակուտիայի և Չիտայի մարզում։ Վաղահաս են․ նորածին հորթերի կենդանի զանգվածը 20-25, 1,5 տարեկաններինը՝ 500, ցուլերինը՝ 850-1000, կովերինը 500-550 կիլոգրամ է։ Սպանդային ելքը մինչև 55% է։ Մսեղիքում ճարպը տարածված է համաչափ, միսն ունի սննդի բարձր որակ։ Կաթնատուների և սպիտակագլուխ ցեղի խառնացեղերը լավ բտվում են ու գիրանում։ 
Ցեղը տարածված է Ղազախստանում, Ռուսաստանի Օրենբուրգի, Վոլգոգրադի, Մարատովի մարզերում, Հարավային Ուրալում, Արևմտյան Սիբիրում, Մոնղոլիայում, Ուզբեկստանում և այլուր։
Կորսի (Էնայի գավառ)

Կորսի (ֆր.՝ Corcy), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Վիլե Կոտրե կանտոնի կազմի մեջ։ Համայնքի շրջանն է համարվում Սուասոնը։
Համայնքի INSEE ծածկագիրն է 02216։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 310 մարդ։


== Տնտեսություն ==
2010 թվականին 224 մարդկանցից (15—64 տարեկան) 177-ը եղել են առավել ակտիվ տնտեսվարողներ, 47-ը եղել են համեմատաբար ոչ ակտիվ (ակտիվության ցուցանիշը կազմել է 79,0 %, 1999 թվականին կազմել է 71,2 %)։ 177 ակտիվ մարդկանցից 153-ը աշխատել են տարբեր ձեռնարկություններում (82 տղամարդ և 71 կին), անաշխատունակների թիվը կազմում է 24 (13 տղամարդ և 11 կին)։ 47 ոչ ակտիվ մարդկանցից 15-ը եղել են կամ աշակերտ կամ էլ ուսանող, 18-ը եղել են թոշակառու, 14-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կորսի ազգային համալսարանի վիճակագրությունը (ֆր.)


== Ծանոթագրություններ ==
Սարե (Ալաշկերտի գավառ)

Սարե, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի ափին։


== Բնակչություն ==
1877-1878 թվականներին ուներ 43 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Զարուդիե (գյուղ, Կրասիլովի շրջան)

Անվան այլ կիրառումների համար տե՛ս՝ ԶարուդիեԶարուդիե (ուկրաիներեն՝ Заруддя), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Զարուդիե գյուղում բնակվում էր 124 մարդ։ Բնակավայրը զբաղեցնում է 0,765 կմ² տարածք։ Բնակչության խտությունը կազմում էր 162,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարուխի (գյուղ, Կրոլևեցի շրջան)

Մարուխի (ուկրաիներեն՝ Марухи), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Մարուխի գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավանգարդ (գյուղ, Իգլինսկի շրջան)

Անվան այլ կիրառումների համար տե՛ս՝ ԱվանգարդԱվանգարդ (ռուս.՝ Авангард, բաշկիրերեն՝ Авангард), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Կարենյան

Հակոբ Կարենյան (Կարինյան) 1818, Կարին, Օսմանյան կայսրություն - մարտի 30, 1872(1872-03-30), Թիֆլիս, Կովկասի փոխարքայություն, Ռուսական կայսրություն), հայ բանասեր, մանկավարժ, թատերագիր, թարգմանիչ։


== Կենսագրություն ==
Հակոբ Կարենյանը ծնվել է Արևմտյան Հայաստանի Էրզրում քաղաքում։ Սովորել է Էրզրումի (Կարին) Կարապետյան վարժարանում։ 1830 թվականին գաղթել է Ախալցխա, ապա հաստատվել Թիֆլիսում։ Երկար տարիներ հայոց լեզու, ճարտասանություն, կրոն է դասավանդել Ներսիսյան դպրոցում։ 1846-1847 թվականին նախ Հ. Արզանյանի, այնուհետև Միքայել Պատկանյանի հետ խմբագրել է «Կովկաս» թերթը։ Կարենյանի առաջին տպագիր գործը աշխարհաբարով գրված «Ճառ վասն փրկագործ չարչարանաց» (1841) կրոնական բովանդակությամբ երկն է։ Նույն թվականին Մոսկվայում նրա գրաբար թարգմանությամբ լույս է տեսել իտալացի թատերագիր Մետաստազիոյի «Եղերգութիւնք...» պիեսների ժողովածուն, իսկ 1854 թվականին՝ Լ. Գալուայի «Ինկվիզիցիայի պատմությունը» (Մ. Պատկանյանի հետ)։ Կարենյանի արժեքավոր գործերից են «Բաղդատութիւն Պատմութեան Մովսիսի Խորենացւոյ...» (1858) պատմա-բանասիրական աշխատությունը և «Վարդան Մամիկոնեան» (անտիպ), «Շուշանիկ» (1860) ողբերգությունները, որոնք երկար ժամանակ ներկայացվել են հայկական բեմում։ 1863 թվականին Կարենյանը հրատարակել է Դ. Շահնազարյանցի «Մայր ցուցակ ձեռագիր մատենից գրադարանի «Ս. աթոռոյն Էջմիածնի» գիրքը։


== Ծանոթագրություններ ==
Շեֆիլդ Ինգոլս

Շեֆիլդ Ինգոլս (անգլ.՝ Sheffield Ingalls, մարտի 28, 1875(1875-03-28), Atchison, Կանզաս, ԱՄՆ - հունվարի 17, 1937(1937-01-17) կամ հունիսի 17, 1937(1937-06-17)), եղել է բանկիր, փաստաբան և հանրապետական քաղաքական գործիչ Կանզաս նահանգում։ 1913-1915 թվականներին ծառայել է որպես Կանզասի 20-րդ լեյտենանտի կառավարիչ, որում ծառայում է մարզպետ Ջորջ Հ. Հոդգեսը։ Քաղաքից դուրս, նա հաջողակ ներդրող և բանկիր է եղել Աթիշիսում, Կանզասում։ Նա ծառայել է Կանզասի ներկայացուցիչների պալատում։ Նրա հայրը Ջոն Ջեյմս Ինգլուզսը նույնպես Կանզասի օրենսդիրն էր։ 1895 թվականին դասավանդում էր Կանզաս համալսարանի շրջանավարտներին, և 1905-1906 թվականներին ծառայել է որպես շրջանավարտների ասոցիացիայի նախագահ 1928 թվականից մինչև 1929 թվականը։ 1916 թվականին նա հրատարակեց «Աքցոնի պատմություն, Կանզաս» գիրքը։


== Ծանոթագրություններ ==


== Արտաքին հղումներ ==
The History of Atchison, Kansas at the Internet Archive